אף 5 (חברה)

F5, Inc. היא חברת טכנולוגיה אמריקאית המתמחה בפיתוח פתרונות לאבטחת יישומים, העברתם בסביבות מחשוב ענן, פתרונות איזון עומסים וניהול זמינות וביצועי יישומים. מטה החברה ממוקם בסיאטל, וושינגטון.
היסטוריה
החברה הוקמה בשנת 1996 בשם "F5 Labs" (אחר כך פעלה בשם "F5 Networks, Inc") על ידי ג'ף הוסי, ששימש כמנכ"ל החברה עד 2002 שם החברה הוא בהשראת הסרט "טוויסטר", שבו הטורנדו המהיר והחזק ביותר בעולם בסולם פוג'יטה (סולם F) נקרא F5.

בשנת 1997 השיקה F5 את המוצר הראשון שלה לאיזון עומסים, בשם BIG-IP. ביוני 1999, החברה ביצעה הנפקה ראשונה לציבור ומניותיה נרשמו למסחר בבורסת נאסד"ק.

ביוני 2001 חתמה החברה על הסכם OEM עם חברת נוקיה הפינית, לשילוב הפתרונות לניהול עומסים של בתוך מוצרי נוקיה. בנוסף רכשה 9% ממניות החברה, עם אופציה לרכישת 10% נוספים עד אמצע 2002.

במרץ 2003 תבעה F5 את המתחרה הישראלית שלה, חברת רדוור, בטענה כי הפרה פטנט. שנה אחר כך הגיעו שתי החברות לפשרה, אך רדוור תבע את F5 על הפרת פטנט אחר. בתביעה זו זכתה רדוור.

ב-2004 השיקה החברה את פלטפורמת TMOS  (Traffic Management Operating System), המהווה מעין מערכת הפעלה של החברה לתקשורת נתונים וניהול יישומים, זאת לאחר פיתוח שנמשך שלוש שנים. הפלטפורמה אפשרה לחברה לשלב באופן יעיל יותר את המוצרים שלה, היא הוסיפה להם גם אפשרויות אבטחה מתקדמות, בנוסף לניהול התעבורה וזכתה להצלחה מסחרית. ב-2007 ההכנסות השנתיות של החברה היו לראשונה מעל חצי מיליארד דולר ו-2011 עברו לראשונה את רף מיליארד הדולר.

ב-2010 ו-2011, הופיעה החברה ברשימת 100 החברות בצמיחה בדירוג החברות של כתב העת פורצ'ן, החברה הייתה בין עשר החברות עם הביצועים הטובים ביותר במדד S&P 500 ב-2010.

ב-2015 ו-2016 אתר Glassdoor דירג את החברה כ"מקום הטוב ביותר לעבוד בו".

ב-3 באפריל 2017 החליף פרנסואה לוקו-דונו את ג'ון מ'קדם כנשיא ומנכ"ל החברה.

ב-3 במאי 2017 הכריזה החברה על הקמת גורד שחקים במרכז העיר סיאטל, בשם מגדל F5, והוא אוכלס ב-2019. הבניין משמש כמטה החברה וכולל גם מלון.
 פעילות בעולם 
ממוזער|שמאל|הכניסה לבניין חברת F5 בספוקיין, מדינת וושינגטון, דצמבר 2021
החברה פועלת בשיתוף פעולה עם סביבות מבוססות ענן כגון AWS של אמאזון, Azure של מיקרוסופט ו-Google cloud platform של גוגל.

 פעילות בישראל 
ביוני 2004 רכשה F5 את חברת מגניפייר (Magnifire) הישראלית, אשר פיתחה מוצר WAF (מערכת חומת אש ייעודית לאפליקציות מקוונות), תמורת 29 מיליון דולר. על בסיס רכישה זו הקימה מרכז מחקר ופיתוח בישראל. במאי 2005 קנתה F5 גם את טכנולוגיית ה-Appshield של החברה הישראלית סנקטום, המתחרה של מגניפייר. מטרת הרכישה הייתה חיסול של מתחרה ולא במטרה לשווק אותה הטכנולוגיה נרכשה מחברת ווצ'פייר (Watchfire) הקנדית שהתמזגה עם סנקטום ביולי 2004, בעסקת מניות ששוויה כ-40 מיליון דולר.

ב-2011 רכשה F5 את הקניין הרוחני של חברת "קרשנדו נטוורקס", חברת הזנק ישראלית שפורקה ועסקה בפיתוח חומרה לאיזון עומסים. ב-2012 רכשה את חברת "טרפיקס סיסטמס" (traffix systems) הישראלית, שפיתחה פתרון איזון עומסים עבור תקשורת סלולרית, תמורת כ-140 מיליון דולר. ב-2013 רכשה את חברת Versafe, שפיתחה רכיבי תוכנה עבור מניעת הונאות. ביולי 2014 אוחדו כל עובדי החברה לאתר אחד.

אתר החברה בישראל נמצא במגדל One Tower, מתחם הבורסה ברמת גן, והוא מונה כ-300 עובדים. ארן אראל עומד בראש הסניף.

 רכישות 
תאריךשם החברהתחוםעלות במיליוני דולרים2003uRoamספק SSL VPN252004Magnifire WebSystemsWAF292005Swan Labsהאצת WAN432007Acopia Networksוירטואליזציית קבצים2102011IP של חברת Crescendo Networks שפורקהאיזון עומסיםלא פורסמה2012Traffix Systemsטכנולוגיית מיתוגלא פורסמה2013LineRate Systemsביצועים גבוהים, איזון עומסים מבוססי תוכנה עבור מערכות x86 עם node.jsלא פורסמה2013Versafeanti-fraud, anti-phishing, anti-malware87.72014Defense.Netשירותי DDoS מבוססי ענן49.42015CloudWeaver formerly Lyatissלא פורסמה2019NGINX, Inc.6702020Shape10002021VolterraEdge 2.0500

 מוצרים ושירותים 
 BIG-IP 
משפחה של מוצרים הכוללת חומרה, תוכנה מודולרית,
 Local Traffic Manager (LTM) - ניהול ואיזון עומסים - המוצר מחלק את התקשורת הנדרשת בין מספר שרתים ומחלק את העומס ביניהם, אם שרת עמוס/ נופל הוא גם להפנות את התקשורת המיועדת אליו לשרתים אחרים המנוהלים תחתיו.

 Application Security Manager (ASM): חומת אש לאפליקציות רשת.
 Access Policy Manager (APM): מנהל גישה ואימות זהויות עבור יישומים המשתמשים ב-HTTP ו-HTTPS.
 Global Traffic Management - ניהול תעבורה בין עננים
 Advanced Firewall Manager (AFM): הגנה מפני מתקפות DDOS.
 Application Acceleration Manager (AAM): האצה תוך שימוש בטכנולוגיות דחיסה ושימוש במטמון.
 IP Intelligence (IPI): חסימת כתובות IP "רעות", מניעת התקפות פישינג ו-botnets.
 DNS שירות DNS לרכיבי הרשת.

 Silverline 
שירות מבוסס ענן הכולל שירותי אבטחה כגון WAF והגנת DDoS.

 קישורים חיצוניים 




הערות שוליים

קטגוריה:חברות אמריקאיות הנסחרות בנאסד"ק
קטגוריה:יצרני ציוד תקשורת
קטגוריה:שלוחות בישראל של תאגידים רב-לאומיים
קטגוריה:תאגידים רב-לאומיים
קטגוריה:יצרני חומרה אמריקאים
קטגוריה:חברות תוכנה אמריקאיות
קטגוריה:חברות אבטחת מחשבים אמריקאיות
קטגוריה:סיאטל: חברות